Държавен вестник, бр. 15, 2009 г., стр. 41

Б Р О Й  15
Д Ъ Р Ж А В Е Н   В Е С Т Н И К
С Т Р .  41
13. “екотип” е популация, генетически и
физиологически ограничена и адаптирана към
определени условия в резултат на естествения
подбор;
14. “ерозия” е процес, причиняващ разру-
шаване на земната повърхност, пренасяне и
отлагане на отделните материали от водни
потоци;
15. “залесяване” е горскостопанско мероп-
риятие за създаване на нови горски култури от
дървесни и храстови видове и за подпомагане
на естествените възобновителни процеси;
16. “зелена зона” е територия за отдих и рек-
реация около населени места;
17. “зрели стъблени резници” са части от
едногодишни или двегодишни зрели леторас-
ли, подготвени за вкореняване;
18. “издънкови гори” са горите, формирани
от издънки (пънови, коренови) след изсичане
на насаждението;
19. “изкопно-насипни тераси” са тераси, ко-
ито се използват при подготовката на почвата
за залесяване на стръмни терени с наклон от
15° до 30°, като изкопаната почва от горната
част на терена се насипва в долната му част;
20. “индикаторна растителност” е растител-
ност, чието разпространение е свързано с опре-
делени условия на месторастене и служи като
показател при определяне на горските место-
растения;
21. “интензивни култури” са култури с ниски
турнуси на сеч, създадени за бързо производст-
во на дървесина—тополи, върби, чинари, бяла
акация, зелена дугласка и др.;
22. “канавко-вал” е съчетание от канавка и
вал за поемане на повърхностния воден отток;
23. “контейнерни фиданки” са фиданки,
произведени в специални съдове (пликове,
саксии и др.);
24. “култивар” е определен клон, раса или
съвкупност от растения, резултат от селекция,
които могат да се развъждат и имат постоянно
наименование;
25. “лек механичен състав” има почва, в ко-
ято съдържанието на физична глина е не по-
голямо от 20 %;
26. “лесоустройствен план” е план, израбо-
тен въз основа на специализирана карта за го-
рите и земите от горския фонд в цифров и гра-
фичен вид; съдържа кратки данни за место-
положението на гората, разположение, почве-
на, хидрографска, петрографска и климатична
характеристика; в него се включват данни за
тревната и дървесната растителност, дивеча, ад-
министративната принадлежност, задължител-
ните лесовъдски мероприятия и обосновка за
провеждането им;”;
27. “лесоустройствена програма” е програ-
ма, съдържаща точно изброяване и посочване
по години на задължителните лесовъдски ме-
роприятия, които следва да се провеждат във
всеки участък от гора, независимо от собстве-
ността є;
28. “лесоустройствен проект” е комплекс от
решения за най-рационалното и природосъоб-
разно стопанисване на горите и дивеча за опре-
делена територия от горския фонд;
29. “микроповишения” са изкуствено из-
градени малки купчини или гребени над ни-
вото на подпочвените води на преовлажнени
терени;
30. “микропонижения” са изкуствено из-
градени плитки падини за акумулиране на вла-
гата в засушливи райони на силно дренирани
терени;
31. “мразоизхвърляне” е повреда, причиня-
вана от честите размръзвания и замръзвания
на почвата през деня и нощта, което предизвик-
ва изхвърляне на фиданки и резници от почвата
и загиването им, явява се обикновено в края на
зимата на влажни и тежки почви;
32. “натурализирани видове” са интродуци-
рани дървесни и храстови видове, които са на-
пълно адаптирани към местните условия;
33. “обект” е определена площ, предназна-
чена за горскостопанска дейност (залесяване,
отглеждане на култури и др.);
34. “опростена почвоподготовка” е ръчна
частична обработка на почвата, при която се
отстранява горният повърхностен пласт (мър-
тва постилка или жива почвена покривка) без
обработка в дълбочина;
35. “пикирани фиданки” са едногодишни или
двегодишни семенищни фиданки, разсадени в
горските разсадници и оставени за доотглежда-
не с цел достигане на по-големи размери;
36. “план за залесяване” е писмен документ,
изготвен от собственика и одобрен от председа-
теля на ДАГ; изготвя се за планиране на зале-
сявания, които не са предвидени по ЛУП, а
общата им площ, предвидена за залесяване за
една или повече календарни години, е над 50 ха;
планът съдържа: кратки данни за местополо-
жението и площта на имотите и тяхната адми-
нистративна принадлежност; данни за релеф-
ните, климатични, геоложки, почвени и фло-
ристични характеристики; типовете месторас-
тения и рисковите фактори за залесяването;
предвидените технологии, сезони, видове, схе-
ми, гъстоти на залесяване и други лесовъдски
мероприятия за всеки конкретен имот; техно-
логични планове за залесяване; карти, скици и
документи за собственост; обосновка за про-
веждане залесяването; срокове за изпълнение
на плана;